Persona hurídiko

Un persona hurídiko ta un término hurídiko pa un entidat òf organisashon ku ta tuma parti den transakshonnan hurídiko di un òf otro forma. E persona hurídiko tin derecho i obligashonnan meskos ku un persona natural. Kual ta nifiká ku un persona hurídiko por tin propiedat i debe, por sera un kontrakt, por inisiá un demanda den korte òf wòrdu demandá. Un persona hurídiko pues tin personalidat hurídiko, meskos ku un persona natural.

Tipo
Ta eksistí dos tipo di persona hurídiko:
Entidat públiko: ta keda instituí pa medio di un akto ofisial di gobièrnu
Entidat privá: ta keda instituí dor di un òf mas persona natural of persona hurídiko pa medio di un akto notarial

Aspektonan
Ora ta trata di un persona hurídiko, tin kuater aspekto ku ta importante:
Ophetivo
Representashon
Poder di desishon
Responsabilidat

Ophetivo
Un persona hurídiko mester tin semper un ophetivo pa su eksistensha. Esaki ta enserá e motibu dikon a lanta e entidat. Esaki por ta entre otro: hasi ganashi a traves di komersio, representá òf atendé e interesnan di un grupo di persona natural òf hurídiko, òf realisá un tarea públiko. 

Representashon
Ta solamente un persona natural por kue un pèn den su man i pone su firma bou di un kontrakt. Ta pa e motibu ei un persona hurídiko ta wòrdu lógikamente representá pa un òf mas persona natural. E persona òf personanan natural aki ta forma parti di e hunta di maneho di e entidat. E firma di e hunta di maneho òf e direktor ta konta tambe pa e firma di e persona hurídiko. Na Kámara di Komersio por haña sa ken ta outorisá pa firma na nòmber di e entidat.  

Poder di desishon
Esaki ta ‘’zeggenschap’’ na hulandes. E poder di desishon òf poder di voto mester wòrdu reglá di un òf otro manera den e kompania. Esaki ta wòrdu reglá den e statuto di e kompania òf pa lei. Tin un diferensha entre e persona natural ku por representá e entidat eifó i e persona òf órgano ku tin e poder di desishon di mas haltu. 
Persona hurídiko  Representá pa  Poder di desishonMunisipio  Alkalde  Konseho munisipalKompania E direktor di e kompania  AkshonistananAsosiashon E presidente i e sekretaria Miembronan 

Responsabilidat
Un persona hurídiko ta karga su mes responsabilidat pa aktonan di esnan ku ta dirigí. Un persona natural ku ta dirigí e entidat no ta responsabel pa e obligashonnan i e debenan di e entidat. Esaki por bira personalmente responsabel solamente na momentu ku un hues disidí den su veredikto ku tabatin mal maneho.

Formanan
Aki ta sigui un lista e tipo di entidatnan ku ta ser konsiderá un persona hurídiko:
Papiamentu  Ulandes  Ingles  Spañó Sosiedat kolektivo limitá Vennootschap onder firma  General partnership  Sociedad colectivaSosiedat komanditario Commanditaire vennootschap  Limited Partnership  Sociedad en comanditaSosiedat priváBesloten vennootschap  Limited company  Sociedad privadoSosiedat anónimoNaamloze vennootschap  Joint-stock company  Sociedad anónimaFundashonStichting  Foundation  FundaciónAsosiashonCoöperatie  Cooperative  Cooperativa

category: Atministrashon di empresa